cyanic-selkie/wikianc huggingface dataset:
Μποταμότσι
Η παροιμία τάνα κάρα μποταμότσι (Tana kara botamochi, 棚からぼたもち), κυριολεκτικά «ένα μποταμότσι πέφτει από ένα ράφι», σημαίνει «λαμβάνω ένα απροσδόκητο ποσό», «μου έπεσε το λαχείο», «έχω καλή τύχη».
Ο όρος χρησιμοποιείται επίσης για ένα συγκεκριμένο μοτίβο σκευών Bizen με δύο, τρία ή πέντε στρογγυλά σημάδια, σαν να έμειναν στο πιάτο τα σημάδια από τις μικρές μπάλες κέικ ρυζιού.
Παραπομπές
Κατηγορία:Ασιατική κουζίνα Κατηγορία:Ιαπωνική κουζίνα
Μόα
Η Μόα (αγγλικά και σουαχίλι: Moa), είναι ένα Αγροτικό Τμήμα στην Περιοχή Μκίνγκα (Mkinga District), στην Περιφέρεια Τάνγκα (Tanga Region) της Τανζανίας.
Σύμφωνα με την απογραφή του 2012, η Μόα αριθμούσε 4.339 κατοίκους.
Κλίμα
Το κλίμα της Μόα είναι το τροπικό ξηρό κλίμα σαβάνας.
Γεωλογία
Η Μόα γεωλογικά, βρίσκεται επάνω σε Τεκτονική Πλάκα (Tectonic Plate) και πιό συγκεκριμένα πάνω στην Σομαλική Πλάκα (Somali Plate).
Παραπομπές
Κατηγορία:Περιφέρεια Τάνγκα Κατηγορία:Τμήματα της Περιοχής Μκίνγκα Κατηγορία:Τμήματα της Τανζανίας Κατηγορία:Κατοικημένες περιοχές στην Περιφέρεια Τάνγκα Κατηγορία:Γεωγραφία της Περιφέρειας Τάνγκα
Ίνλαντετ
Το Ίνλαντετ (νορβηγικά: Innlandet) είναι κομητεία στην Ανατολική Νορβηγία. Δημιουργήθηκε την 1η Ιανουαρίου 2020 με τη συγχώνευση των παλαιών κομητειών Όπλαντ και Χέντμαρκ. Η νέα κομητεία έχει έκταση 52.113 τετραγωνικά χιλιόμετρα (20.121 τετραγωνικά μίλια), καθιστώντας την τη δεύτερη μεγαλύτερη κομητεία της Νορβηγίας μετά την επαρχία Τρομς ογκ Φίνμαρκ.
Παραπομπές
Ινλαντετ
39 (αριθμός)
Το 39 (τριάντα εννέα) είναι ο φυσικός αριθμός που βρίσκεται μετά από το 38 και πριν από το 40. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 39 συμβολίζεται ως XXΧIX στο ρωμαϊκό σύστημα αρίθμησης και ως ΛΘ´ ή λθ´ στο ελληνικό σύστημα αρίθμησης.
Εξωτερικοί σύνδεσμοι
Κατηγορία:Σύνθετοι αριθμοί
Βερόνικα Φράνκο
Η Βερόνικα Φράνκο (Veronica Franco, 1546 – 22 Ιουλίου 1591) ήταν Ιταλίδα ποιήτρια και εταίρα, η οποία έζησε και έδρασε στη Δημοκρατία της Βενετίας κατά το 16ο αιώνα.
Νεανική ηλικία
Η κοινωνία της Βενετίας, την εποχή οπότε και έζησε η Βερόνικα Φράνκο, διέθετε δύο διακριτές τάξεις γυναικών που εκδίδονταν: την «cortigiana onesta» (αξιότιμη εταίρα), ένα είδος πόρνης πολυτελείας που διέθετε επιπλέον μόρφωση, και την «cortigiana di lume» (λαϊκή εταίρα), η οποία απευθυνόταν σε πελατεία από τα χαμηλότερα κοινωνικά στρώματα. Η Φράνκο αποτέλεσε ένα από τα επιφανέστερα μέλη της πρώτης κατηγορίας, αν και δεν είναι η μοναδική που θα μπορούσε να καυχηθεί για την απόκτηση υψηλής μόρφωσης και για την επίτευξη καλλιτεχνικών κατορθωμάτων.
Όντας κόρη μιας άλλης cortigiana onesta, η Φράνκο διδάχθηκε την «τέχνη» της σε νεαρή ηλικία από τη μητέρα της. Εκπαιδεύτηκε στο να χρησιμοποιεί τη φυσική της ομορφιά αλλά και τις ικανότητές της ώστε να επιτύχει έναν επικερδή γάμο. Από σωζόμενες μαρτυρίες γνωρίζουμε πως μέχρι την ηλικία των 18 η Φράνκο είχε για λίγο νυμφευθεί έναν πλούσιο γιατρό, αλλά ο γάμος τελείωσε με άσχημο τρόπο. Από το γάμο απέκτησε το πρώτο της παιδί. Συνολικά απέκτησε έξι, τρία από τα οποία πέθαναν σε νηπιακή ηλικία.
Ακμή
Προκειμένου να υποστηρίξει οικονομικά τον εαυτό της, η Φράνκο αποφάσισε να ζήσει ως εταίρα πλούσιων ανδρών. Στην ηλικία των 20 περίπου ετών το όνομά της συμπεριλήφθηκε στον «Κατάλογο των κυριότερων και πιο τιμημένων εταίρων της Βενετίας» (Il Catalogo di tutte le principale et piu honorate cortigiane di Venezia). Εκεί αναφέρονταν τα ονόματα, οι διευθύνσεις και οι τιμές των επιφανέστερων εταίρων της πόλης. Η μητέρα της αναφέρεται ως το πρόσωπο στο οποίο πρέπει να καταβάλλονται τα χρήματα.
Έχοντας πολύ καλή μόρφωση, η Βερόνικα Φράνκο έγραφε ποίηση. Το έργο «Terze rime» εκδόθηκε το 1575 περιλαμβάνοντας 18 επιστολές γραμμένες σε στίχο από την ίδια και 7 από άνδρες που έγραψαν προς τιμήν της. Παράλληλα συγκέντρωσε τα έργα επιφανών ποιητών σε ανθολογίες. Μελετούσε πολύ και αναζητούσε προστάτες ανάμεσα σε λογίους. Κατά τη δεκαετία του 1570 ανήκε σε έναν από τους πιο διακεκριμένους λογοτεχνικούς κύκλους της πόλης. Απολαμβάνοντας την επιτυχία και στα δύο της επαγγέλματα, η Φράνκο δημιούργησε ένα φιλανθρωπικό ίδρυμα για πόρνες και τα παιδιά τους.
Ύστερα χρόνια
Το 1575, κατά τη διάρκεια μιας φοβερής επιδημίας πανώλης που χτύπησε την πόλη, η Φράνκο αναγκάστηκε να εγκαταλείψει τη Βενετία, χάνοντας μεγάλο κομμάτι των περιουσιακών της στοιχείων, όταν το σπίτι και τα υπάρχοντά της λεηλατήθηκαν. Μετά την επιστροφή της το 1577, υπεράσπισε με αξιοπρέπεια τον εαυτό της σε μια δίκη, όταν κατηγορήθηκε από την Ιερά Εξέταση για μαγεία, μια συνήθη κατηγορία για τις πόρνες την εποχή εκείνη. Οι κατηγορίες αποσύρθηκαν. Υπάρχουν αποδείξεις πως στην αθώωσή της συνέβαλαν οι υψηλές γνωριμίες της. Την εποχή εκείνη συντηρούσε όχι μόνο τα δικά της παιδιά αλλά και τα ανήψια της που είχαν ορφανέψει από την επιδημία.
Το 1580 δημοσίευσε το έργο «Lettere familiari a diversi» που περιελάμβανε 50 επιστολές και δύο σοννέτα αφιερωμένα στο Βασιλιά Ερρίκο Γ' της Γαλλίας.
Η ύστερη ζωή της δεν είναι ιδιαίτερα γνωστή, αν και σωζόμενες μαρτυρίες αφήνουν να φανεί πως, αν και κέρδισε την ελευθερία της, απώλεσε μεγάλο τμήμα των υλικών αγαθών και του πλούτου της.
Σύγχρονες αναφορές
Η ηθοποιός Κάθρην ΜακΚόρμακ ερμήνευσε το ρόλο της Βερόνικα Φράνκο στην ταινία του 1998 «Dangerous Beauty» βασισμένη στο βιβλίο της Ρόζενθαλ.
Βιβλιογραφία
Κατηγορία:Εταίρες και παλλακίδες Κατηγορία:Ιταλοί ποιητές Κατηγορία:Βενετία
Ντυμπούκ (θέατρο)
thumb|Η [[Χάννα Ροβίνα στον ρόλο της Λεία, 1920]] Το Ντυμπούκ (αγγλ. Dybbuk) είναι θεατρικό έργο του Ρωσοεβραίου δραματουργού Σολομών Άνσκυ (Solomon Ansky, 1863 - 1920), γραμμένο το 1914 στη γερμανο-εβραϊκή γλώσσα Γίντις (Yiddish). Είναι μια συγκινητική ερωτική ιστορία ανάμεσα σε δύο νέους, μια ιστορία δαιμονοληψίας, που βασίζεται σε μια αρχαία εβραϊκή παράδοση.
Το Ντυμπούκ μεταφράστηκε σε πολλές ευρωπαϊκές γλώσσες και παρουσιάστηκε στο θέατρο με μεγάλη επιτυχία, όπως στο "Θέατρο της Βίλνας" στη Λιθουανία και στο Θέατρο "Χαμπίμα" της Μόσχας από το Ρώσο σκηνοθέτη Γεβγένι Βαχτάνγκωφ (Yevgeny Vakhtangov, 1883 - 1922), μαθητή του Κονσταντίν Στανισλάφσκι. Το έργο έγινε επίσης ταινία για τον κινηματογράφο το 1937, καθώς και όπερα από τον εβραϊκής καταγωγής Αμερικανό συνθέτη Ντέηβιντ Τάμκιν (David Tamkin, 1906 - 1975).
Πλοκή
Οι άνθρωποι στο "Ντυμπούκ" ανήκουν σε μια θρησκευτική ρωσο-εβραϊκή αίρεση. Σε κάποια συναγωγή μερικοί προσευχητές και μαθητές ψέλνουν το Ταλμούδ και περιμένουν ειδήσεις από τον πλούσιο έμπορο Σέντερ (Sender), αν βρήκε τον κατάλληλο γαμπρό για την όμορφη κόρη του Λεία (Leah). Ένας από τους παρευρισκόμενους μαθητές, ο Τσάννον (Channon), πέφτει νεκρός μόλις τα νέα έρχονται πως βρέθηκε γαμπρός για τη Λεία.
Την ημέρα όμως του γάμου της, η Λεία, παρά την εκλογή του πατέρα της για το μελλοντικό άντρα της, αρνιέται επίμονα το γάμο με αλλαγμένη και παράξενη τη φωνή της. Τότε συμπεραίνουν πως ένα "ντυμπούκ" μπήκε στη νύφη και πως πρέπει να γίνουν ιερουργίες για να εξορκίσουν το πνεύμα.
Στη διάρκεια όμως της διαδικασίας, αποκαλύπτεται πως ο Τσάννον και η Λεία είχαν αρραβωνιασθεί σε μικρή ηλικία, αλλά ο πατέρας της, πλούσιος τώρα και με φιλοδοξίες μεγάλες, έσπασε τη γαμήλια αυτή συμφωνία. Στο μεταξύ τα ξόρκια τελειώνουν και κάποια στιγμή που η Λεία βρίσκεται μονάχη ακούει μέσα της τη φωνή του Τσάννον να την καλεί να ενωθεί μαζί του. Την ίδια στιγμή η Λεία πέφτει νεκρή.
Πηγές
Κατηγορία:Ρωσικά θεατρικά έργα
Dybuk
Αλεπού της πάμπας
thumb Η αλεπού της πάμπας (Lycalopex gymnocercus) είναι μεσαίου μεγέθους λυκαλώπηξ ή «ψευδής» αλεπού, που προέρχεται από τις πάμπες της Νότιας Αμερικής.
Περιγραφή
thumb|left|Η οδοντοστοιχία της αλεπούς της πάμπας (δεξιά) σε σύγκριση με εκείνη της [[Κόκκινη αλεπού|κόκκινης αλεπούς (αριστερά)]] Η αλεπού της πάμπας μοιάζει με το κούλπεο ή αλλιώς αλεπού των Άνδεων σε εμφάνιση και μέγεθος, αλλά έχει ένα αναλογικά ευρύτερο ρύγχος, κοκκινωπή γούνα στο κεφάλι και το λαιμό και ένα μαύρο σημάδι στη μουσούδα. Η κοντή, πυκνή της γούνα είναι γκρι στο μεγαλύτερο μέρος του σώματος, με μια μαύρη γραμμή να διατρέχει την πλάτη ως την ουρά, και την ωχρή, σχεδόν λευκή, κοιλιά. Τα αφτιά είναι τριγωνικά, πλατιά και σχετικά μεγάλα και είναι κοκκινωπά στην εξωτερική επιφάνεια και λευκά στην εσωτερική επιφάνεια. Οι εσωτερικές επιφάνειες των ποδιών έχουν παρόμοιο χρώμα με την κοιλιά, ενώ η εξωτερική επιφάνεια είναι κοκκινωπή στα μπροστινά άκρα και γκρι στα οπίσθια άκρα· το κάτω οπίσθιο άκρο φέρει επίσης μια χαρακτηριστική μαύρη βούλα. Τα ενήλικα κυμαίνονται από 51 έως 80 εκατοστά σε μήκος σώματος και ζυγίζουν 2,4 έως 8,0 κιλά· τα αρσενικά είναι περίπου 10% βαρύτερα από τα θηλυκά.
Στο βόρειο τμήμα της έκτασης της περιοχής της, η αλεπού της πάμπας είναι πιο πλούσια σε χρώμα από ό,τι στο νότιο τμήμα.
Παραπομπές
Κατηγορία:Είδη ελαχίστης ανησυχίας (LC) Κατηγορία:Λυκαλώπηξ
Διεθνής Αερολιμένας Χανίων «Ιωάννης Δασκαλογιάννης»
Ο '''Διεθνής Αερολιμένας Χανίων «Ι. Δασκαλογιάννης» (IATA: CHQ, ICAO: LGSA, ΥΠΑ: ΚΑΧΝΔ'''). Ο αερολιμένας βρίσκεται στην χερσόνησο του Ακρωτηρίου (ή Σούδα) και απέχει περίπου 14 χιλιόμετρα από την πόλη των Χανίων. Το αεροδρόμιο, αποτελεί σημείο εισόδου προς τη Δυτική και όχι μόνο, Κρήτη για έναν αυξανόμενο αριθμό τουριστών.
Ονομασία
Το όνομα του αεροδρομίου έχει δοθεί προς τιμή του αρχηγού της εξέγερσης στα Σφακιά της Κρήτης (1770-1771) Ιωάννη Δασκαλογιάννη.
Στατιστικά στοιχεία
Τα στοιχεία αντλούνται από την Υπηρεσία Πολιτικής Αεροπορίας (ΥΠΑ) μέχρι το 2016 και από το 2017 και μετά από την επίσημη ιστοσελίδα του αεροδρομίου.
Εξωτερικοί σύνδεσμοι
Χανιων Αερολιμενας Κατηγορία:Κρατικοί Αερολιμένες διεθνών συγκοινωνιών
Μεχντί μπεν Μπαρκά
Ο Μεχντί μπεν Μπαρκά (Ιανουάριος 1920 - εξαφανίστηκε στις 29 Οκτωβρίου 1965) ήταν Μαροκινός πολιτικός.
Κάστρο Γαλατιανής
Το Κάστρο Γαλατιανής είναι οχυρωματικό έργο βυζαντινών χρόνων στην Κάλυμνο, σήμερα αρχαιολογικός χώρος. Βρίσκεται χτισμένο στο όρος Γαλατιανή και σε υψόμετρο 589 μέτρα.
Μεχντί μπεν Μπαρκά
Βίος
Ο Μεχντί μπεν Μπαρκά γεννήθηκε το 1920 στο Ραμπάτ από φτωχή οικογένεια. Σπούδασε μαθηματικά. Φοιτητής ακόμα συμμετείχε στη συγκρότηση της κίνησης Ιστικλάλ, η οποία μετά την επάνοδο του σουλτάνου Μοχάμεντ μπεν Γιοσέφ, ως βασιλιά Μοχάμεντ Ε', συνεργάστηκε μαζί του για ένα ανεξάρτητο Μαρόκο. Ο Μεχντί μπεν Μπαρκά εκλέχθηκε πρόεδρος της πρώτης εθνοσυνέλευσης και υποδέχθηκε επίσημα τον βασιλιά. Η κίνηση Ιστικλάλ ήταν πολυσυλλεκτική και ο μπεν Μπαρκά ήταν ένας επαναστάτης διανοούμενος που ήθελε την πρόοδο του λαού του Μαρόκου. Από την κίνηση Ιστικλάλ προήλθε ένα κόμμα της αριστεράς, η Εθνική Ένωσις των Λαϊκών Δυνάμεων με γενικό γραμματέα τον Μεχντί μπεν Μπαρκά. Το κόμμα συστήθηκε στην Καζαμπλάνκα, πόλη με πολλούς εργάτες. Η ρήξη ανάμεσα στο παλάτι και το αριστερό κόμμα άρχισε να δημιουργείται και να ευρύνεται όταν ο μπεν Μπαρκά τραυματίστηκε σοβαρά σε οδικό ατύχημα, μεταξύ Ραμπάτ και Καζαμπλάνκας. Ο Μπαρκά ισχυριζόταν πως δεν ήταν τυχαίο. Στη συνέχεια, αφού καταδικάστηκε για τις ιδέες του σε θάνατο από τον βασιλιά του Μαρόκου Χασάν, αυτοεξορίστηκε στη Γενεύη και αγωνίστηκε για τη σύγκληση ενός συνεδρίου του Τρίτου Κόσμου στην Αβάνα.
Κάστρο Γαλατιανής
Κατασκευάστηκε τον 7ο αιώνα μ.Χ. για προστασία από τις Αραβικές επιδρομές της εποχής και στο εσωτερικό του υπήρξε ο μεσαιωνικός οικισμός της Γαλατιανής. Τα τείχη του είχαν πάχος από 1,35 και 1,6 έως 2 μέτρα και κάλυπταν την νότια και δυτική πλευρά του οικισμού, οι υπόλοιπες ήταν ατείχιστες και προστατεύονταν από απόκρημνο γκρεμό. Το κάστρο της Γαλατιανής είχε οπτική επαφή με το Καστέλλι και το Κάστρο Αγίου Κωνσταντίνου Τελένδου.
Μεχντί μπεν Μπαρκά
Βίος
Στις 29 Οκτωβρίου 1965 κι ενώ ετοιμαζόταν για μια συνάντηση στα Ηλύσια Πεδία, στο Παρίσι, με κάποιον συνεργάτη του με σκοπό να γευματίσουν από κοινού με κάποια άλλα πρόσωπα με τα οποία θα συνεργαζόταν για την παραγωγή μίας ταινίας κατά της αποικιοκρατίας, απήχθη από δύο Γαλλους αστυνομικούς σε μια μικρή κοινότητα του Εσσόν και έκτοτε αγνοείται.
Το 1966 ξέσπασε στη Γαλλία δικαστικό σκάνδαλο τεραστίων διαστάσεων για την εξαφάνιση και τη δολοφονία του Μεχντί μπεν Μπαρκά. Η δίκη δεν φώτισε καθόλου την υπόθεση. Ο Αχμέντ Ντλίμι, αρχηγός των μαροκινών μυστικών υπηρεσιών, πρωταγωνιστής στην υπόθεση, βασικός μάρτυρας και ύποπτος -μαζί με τον υπουργό Εσωτερικών του Μαρόκου Μοχάμεντ Ουφκίρ- της δολοφονίας του Μπεν Μπαρκά σε σπίτι ανθρώπου του υπόκοσμου στο Παρίσι, προσπάθησε να βραχυκυκλώσει τη διαδικασία. Στις 18 Οκτωβρίου του 1966, επικαλούμενος γαλλομαροκινή σύμβαση, επιχείρησε να μεταφέρει την εκδίκαση της υπόθεσης στο Μαρόκο. Δεν το πέτυχε μεν, αλλά τελικά αυτός, όπως και άλλοι τρεις κατηγορούμενοι, αθωώθηκαν. Ο μοναδικός αυτόπτης μάρτυς, ο Ζορζ Φιζόν, αυτοκτόνησε υπό μυστηριώδεις συνθήκες στις αρχές του 1966, όταν άρχισαν να κυκλοφορούν ανοιχτά πλέον φήμες για ανάμιξη στην υπόθεση των μυστικών γαλλικών υπηρεσιών, του γαλλικού υπουργείου Εσωτερικών, για συνέργειά τους στο έγκλημα. Το πτώμα του Μπεν Μπαρκά δεν ανακαλύφθηκε ποτέ.
Κάστρο Γαλατιανής
Πηγές
Κατηγορία:Κάστρα της Καλύμνου Κατηγορία:Βυζαντινά κάστρα στην Ελλάδα
Μεχντί μπεν Μπαρκά
Παραπομπές
Κατηγορία:Μαροκινοί πολιτικοί
Αλγεβρική σημασιολογία
Στη θεωρία των γλωσσών προγραμματισμού, η αλγεβρική σημασιολογία (algebraic semantics) μιας γλώσσας προγραμματισμού είναι μια μορφή αξιωματικής σημασιολογίας, βασισμένης σε αλγεβρικούς κανόνες που περιγράφουν και χειρίζονται τη σημασιολογία του προγράμματος με τυπικό τρόπο.
Δείτε επίσης
Κατηγορία:Άλγεβρα Κατηγορία:Μαθηματική λογική Κατηγορία:Λογική για Υπολογιστές Κατηγορία:Τυπικές μέθοδοι Κατηγορία:Σημασιολογία γλωσσών προγραμματισμού
Ελίζαμπεθ Μάγκι
μικρογραφία|Ελίζαμπεθ Μάγκι Η Ελίζαμπεθ Μάγκι (γεννήθηκε το 1866 στο Μακόμπ, Ιλινόι, ΗΠΑ, πέθανε το 1948 στην κομητεία Άρλινγκτον, Βιρτζίνια) ήταν Αμερικανίδα σχεδιάστρια παιχνιδιού, συγγραφέας και φεμινίστρια. Είναι η δημιουργός του επιτραπέζιου παιχνιδιού "The Landlord's Game," που χρησίμευσε ως πρόδρομος του σημερινού Monopoly.
Ο πατέρας της ήταν ο Τζέιμς Μάγκι, εκδότης εφημερίδας και αντισκλαβιστής που συνόδευσε τον Άβρααμ Λίνκολν στα πολιτικά ταξίδια του στην Ιλινόι. Στις αρχές της δεκαετίας του 1880 εργαζόταν ως στενογράφος και ήταν επίσης αφοσιωμένη στη συγγραφή ιστοριών, ποίησης, ηθοποιίας και μηχανικής. Επίσης, εργάστηκε ως δημοσιογράφος το 1906.
Δημιούργησε ένα επιτραπέζιο παιχνίδι που αντανακλούσε τις πολιτικές της απόψεις, βασισμένο στις θεωρίες του Χένρι Τζορτζ. Το "The Landlord's Game" είχε αρχικά δύο σύνολα κανόνων: μια αντιμονοπωλιακή έκδοση, όπου όλοι ανταμείβονταν καθώς αυξανόταν ο πλούτος, και μια μονοπωλιακή έκδοση, όπου ο στόχος ήταν η ατομική συσσώρευση πλούτου και η οδήγηση των αντιπάλων στην πτώχευση. Ο σκοπός της ήταν να αποδείξει την ηθική ανωτερότητα της συνεργασίας έναντι του ανταγωνισμού. Στις 5 Ιανουαρίου 1904, το Σώμα Πατέντων και Εμπορικών Σημάτων των Ηνωμένων Πολιτειών της απένειμε το Δίπλωμα Ευρεσιτεχνίας αριθ. 748,626 για αυτό το παιχνίδι.
Το 1932, η εταιρεία Parker Brothers, που εκδίδει το Monopoly, αγόρασε τα διπλώματά της έναντι 500 δολαρίων.
Η συνεισφορά της στη δημιουργία του Monopoly ανακαλύφθηκε κατά τύχη όταν, το 1973, ο καθηγητής οικονομικών Ραλφ Άνσπαχ ξεκίνησε μια μακροχρόνια νομική μάχη με την εταιρεία Parker Brothers σχετικά με το παιχνίδι του "Anti-Monopoly." Κατά τη διάρκεια της δίκης, ανακάλυψε τα διπλώματα ευρεσιτεχνίας της Μάτζι.
Φθία Β΄ της Ηπείρου
Η Φθία (4ος αιώνας π.Χ.) ήταν βασίλισσα της Ηπείρου με καταγωγή από τη Θεσσαλία, μέλος της Δυναστείας των Αιακιδών.
Βιογραφία
Ήταν κόρη του Μένονος, ιππάρχου από τα Φάρσαλα, ενός άνδρα που διακρίθηκε κατά τη διάρκεια του Λαμιακού Πολέμου. Νυμφεύθηκε τον βασιλιά της Ηπείρου κατά την περίοδο 330 π.Χ. έως 313 π.Χ., τον Αιακίδη.
Το ζευγάρι απέκτησε δύο κόρες, τη Δηιδάμεια και την Τρωάδα, καθώς και ένα γιο, που έμεινε γνωστός στην ιστορία ως Πύρρος της Ηπείρου, έναν από τους σπουδαιότερους ηγεμόνες της πρώιμης Ελληνιστικής περιόδου. Για τη ζωή της δεν γνωρίζουμε ιδιαίτερες λεπτομέρειες, πέρα από μια σύντομη αναφορά που κάνει σε εκείνη ο βιογράφος του γιου της, ο Πλούταρχος. Δεν είναι γνωστό πόσα χρόνια έμεινε στο πλευρό του συζύγου της κι αν τον ακολούθησε όταν εκείνος έχασε προσωρινά τον θρόνο του. Ο γιος της υιοθετήθηκε σε ηλικία δύο ετών από τον βασιλιά των Ιλλυριών, τον Γλαυκία, και τη σύζυγό του. Ωστόσο ο τελευταίος έκοψε αργότερα νομίσματα με τη μορφή της. Η κόρη της Δηιδάμεια αρραβωνιάστηκε ακόμη ανήλικη τον γιο του Αλεξάνδρου του Μέγα, Αλέξανδρο Δ', ενώ όταν ενηλικιώθηκε παντρεύτηκε τον Δημήτριο τον Πολιορκητή.
Δείτε επίσης
Κατηγορία:Δυναστεία των Αιακιδών Κατηγορία:Βασίλισσες και Πριγκίπισσες της Ηπείρου Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Πύργος της Ροτσέτα
Ο Πύργος της Ροκέτα (ιταλικά : Torre della Rocchetta) είναι πύργος στην Ιταλία στην περιφέρεια της Καλαβρίας της επαρχίας Βίμπο Βαλέντια. Βρίσκεται κτισμένος δίπλα στην θάλασσα και σήμερα διασώζεται σε ερειπωμένη κατάσταση.
Παραπομπές
Κατηγορία:Βυζαντινοί πύργοι Κατηγορία:Κάστρα στην Καλαβρία
Συνθήκη της Λισσαβώνας
Η Συνθήκη της Λισσαβώνας (γνωστή και ως η Μεταρρυθμιστική Συνθήκη) είναι διεθνής συνθήκη που τροποποιεί τις ιδρυτικές συνθήκες της Ευρωπαϊκής Ένωσης και υπογράφηκε στις 13 Δεκεμβρίου 2007 στη σύνοδο κορυφής της Λισαβόνας, στην οποία συμμετείχαν οι πολιτικοί αρχηγοί και οι υπουργοί εξωτερικών των κρατών μελών ΕΕ. Η Συνθήκη υποκαθιστά το εγκαταλειφθέν «Ευρωπαϊκό Σύνταγμα», τροποποιώντας ειδικότερα τις υπάρχουσες Συνθήκη για την Ευρωπαϊκή Ένωση και Συνθήκη για την ίδρυση της Ευρωπαϊκής Κοινότητας.
Προϊστορία: η Συνταγματική Συνθήκη
thumb|left|250px|Εκδόσεις του Ευρωπαϊκού Συντάγματος
Η ανάγκη για αναθεώρηση του θεσμικού πλαισίου της Ευρωπαϊκής Ένωσης, ειδικά υπό την αναμενόμενη ένταξη των δέκα νέων κρατών το 2004, αναδείχθηκε σε μια δήλωση στη Συνθήκη της Νίκαιας το 2001. Οι συμφωνίες στη Νίκαια είχαν ανοίξει το δρόμο για την περαιτέρω διεύρυνση της Ευρωπαϊκής Ένωσης με τη μεταρρύθμιση κάποιων εκλογικών διαδικασιών, αλλά η Συνθήκη θεωρήθηκε ότι δεν έφτασε «αρκετά μακρυά». Η ανακήρυξη του Laeken το Δεκέμβριο του 2001 δέσμευσε την Ευρωπαϊκή Ένωση στο να βελτιώσει τη δημοκρατία, τη διαφάνεια και τη λειτουργικότητα και ξεκίνησε μια διαδικασία όπου θα μπορούσε να εφαρμοστεί το Ευρωπαϊκό Σύνταγμα. Η Ευρωπαϊκή Συνέλευση συγκλήθηκε υπό την προεδρία του Γάλλου πρώην Προέδρου Βαλερί Ζισκάρ Ντ' Εστέν και του δόθηκε η αποστολή να δημιουργήσει το προσχέδιο του Συντάγματος. Το τελικό κείμενο του Συντάγματος αποφασίσθηκε στη σύνοδο κορυφής στις 18-19 Ιουνίου 2004 υπό την προεδρία της Ιρλανδίας.
Το Σύνταγμα συμφωνήθηκε από τις κυβερνήσεις των 25 κρατών μελών και υπογράφηκε σε μια τελετή στην Ρώμη στις 29 Οκτωβρίου 2004. Πριν να μπορέσει να εφαρμοστεί ωστόσο, έπρεπε να επικυρωθεί από όλα τα κράτη μέλη. Η επικύρωση πήρε διαφορετικές μορφές σε κάθε κράτος μέλος, ανάλογα με τις παραδόσεις, συνταγματικές ρυθμίσεις και πολιτικές διαδικασίες της κάθε χώρας. Το 2005 οι Γάλλοι και οι Ολλανδοί ψηφοφόροι απέρριψαν το Σύνταγμα σε δημοψηφίσματα και παρόλο που η πλειοψηφία των Ευρωπαϊκών κρατών είχαν επικυρώσει το Σύνταγμα, κυρίως με βουλευτική επικύρωση (η Ισπανία και το Λουξεμβούργο είχαν δημοψηφίσματα), έγινε ξεκάθαρο ότι δεν μπορούσε να εφαρμοστεί. Αυτό οδήγησε σε μια «περίοδο περισυλλογής» και στο πολιτικό τέλος του Συντάγματος.
Νέα ώθηση
thumb|right|250px|Υπογραφή της συνθήκης, [[13 Δεκεμβρίου 2007]]
Το 2007 η Γερμανία ανέλαβε την κυλιόμενη προεδρία της Ευρωπαϊκής Ένωσης δηλώνοντας ότι η «περίοδος περισυλλογής» είχε τελειώσει. Το Μάρτιο, στην 50ή επέτειο των Συνθηκών της Ρώμης η Διακήρυξη του Βερολίνου υιοθετήθηκε από όλα τα κράτη μέλη. Η διακήρυξη υπογράμμιζε την πρόθεση όλων των χωρών στο να συμφωνήσουν σε μια νέα Συνθήκη πριν από τις εκλογές του Ευρωπαϊκού Κοινοβουλίου.
Χρονοδιάγραμμα
Στη Διακήρυξη του Βερολίνου οι Ευρωπαίοι ηγέτες έβαλαν ένα ανεπίσημο χρονοδιάγραμμα για την καινούργια Συνθήκη, το οποίο όμως τροποποιήθηκε, καθώς δεν είχε ολοκληρωθεί η διαδικασία επικύρωσης.
Δομή
thumb|right|250px|Η τελετή υπογραφής της Συνθήκης έλαβε χώρα στο Μοναστήρι των Ιερονυμιτών Η συνθήκη χωρίζεται στα εξής τμήματα:
Περιεχόμενο
Η Συνθήκη της Λισσαβώνας πρόκειται να διατηρήσει τις περισσότερες θεσμικές καινοτομίες που είχαν συμφωνηθεί στο Ευρωπαϊκό Σύνταγμα, όπως τη δημιουργία θέσης Προέδρου του Ευρωπαϊκού Συμβουλίου με θητεία δυόμιση χρόνων, σε αντικατάσταση του υπάρχοντος συστήματος της κυλιόμενης προεδρίας. Επίσης δημιουργείται θέση για έναν ύπατο Εκπρόσωπο της Ένωσης για θέματα Εξωτερικής Πολιτικής, αυτή η θέση στο Ευρωπαϊκό Σύνταγμα ονομαζόταν Υπουργός Εξωτερικών της Ένωσης. Αλλες θεσμικές καινοτομίες που παραμένουν ίδιες με το Ευρωπαϊκό Σύνταγμα είναι η ίδια διανομή κοινοβουλευτικών θέσεων, ένας μειωμένος αριθμός διοικητικών επιτρόπων και ένα μοναδικό νομικό πρόσωπο (αυτή τη θέση την έχει τώρα η Ευρωπαϊκή Κοινότητα) που θα επιτρέπει στην ΕΕ να υπογράφει διεθνείς συμφωνίες και συνθήκες, ενώ η Ευρωπαϊκή Ένωση θα απορροφήσει πλήρως την Ευρωπαϊκή Κοινότητα, η οποία θα πάψει με τη σειρά της οριστικά να υπάρχει.
Ονομασία και Συνταγματικά χαρακτηριστικά
Η Συνθήκη περί ιδρύσεως της ΕΚ (Συνθήκη της Ρώμης) μετονομάστηκε σε Συνθήκη για τη λειτουργία της Ευρωπαϊκής Ένωσης και τα άρθρα της θα επαναριθμηθούν και θα αναδιαταχθούν. Σε αντίθεση με το Ευρωπαϊκό Σύνταγμα, το οποίο θα είχε αντικαταστήσει τις δύο κύριες συνθήκες της Ευρωπαϊκής Ένωσης καθώς και το Χάρτη των Θεμελιωδών Δικαιωμάτων και θα τα ένωνε σε μια και μοναδική συνθήκη, η Συνθήκη της Λισσαβώνας απλώς θα τα τροποποιήσει.
Επιπρόσθετα θα γίνουν αλλαγές στα θεσμικά όργανα της Ένωσης: Το Ευρωπαϊκό Συμβούλιο και η Ευρωπαϊκή Κεντρική Τράπεζα θα γίνουν επίσημα θεσμικά όργανα, το «Δικαστήριο των Ευρωπαϊκών Κοινοτήτων» θα μετονομασθεί σε «Δικαστήριο της Ευρωπαϊκής Ένωσης» και ο όρος «Ευρωπαϊκή Επιτροπή» θα χρησιμοποιείται στις συνθήκες έναντι του «Επιτροπή των Ευρωπαϊκών Κοινοτήτων».
Συμφωνήθηκε να μην εφαρμοστούν τα κρατικά χαρακτηριστικά, όπως το όνομα «Σύνταγμα», καθώς και οι αναφορές σε Ευρωπαϊκά σύμβολα (Ευρωπαϊκή σημαία, ύμνος κλπ). Ωστόσο όλα τα σύμβολα ήδη χρησιμοποιούνται, η σημαία έχει υιοθετηθεί από τη δεκαετία του 1980 και το σύνταγμα θα της έδινε μια πιο επίσημη υπόσταση.
Χάρτης των Θεμελιωδών Δικαιωμάτων της Ε.Ε.
Ο Χάρτης των Θεμελιωδών Δικαιωμάτων της Ε.Ε. καταγράφει τα ατομικά, πολιτικά, κοινωνικά και οικονομικά δικαιώματα των πολιτών. Ο σκοπός του είναι να ρυθμίζει τους κανονισμούς και της οδηγίες της ΕΕ ώστε να μην προσκρούουν στην "Ευρωπαϊκή Σύμβαση των Δικαιώματων του Ανθρώπου", η οποία είναι επικυρωμένη από όλα τα κράτη μέλη της ΕΕ, στην οποία προσχώρησε η ΕΕ με τη θέση σε ισχύ της Συνθήκης. )
Κοινή Εξωτερική Πολιτική και Πολιτική Ασφαλείας (ΚΕΠΠΑ)
thumb|right| Francisco Javier Solana Madariaga -- Ο Ύπατος εκπρόσωπος θα ενωθεί με την θέση του Ευρωπαϊκού Επιτρόπου Εξωτερικών Σχέσεων
Η Κοινή Εξωτερική Πολιτική και Πολιτική Ασφαλείας χρειάζεται ομοφωνία ανάμεσα στα μέλη της Ένωσης σύμφωνα με τη Συνθήκη. Θα συγχωνεύσει τις θέσεις του Ύπατου Εκπρόσωπου της Ένωσης για θέματα Κοινής Εξωτερικής Πολιτικής και Πολιτικής Ασφαλείας (ΚΕΠΠΑ), με τη θέση του Επιτρόπου Εξωτερικών Σχέσεων και Ευρωπαϊκής Πολιτικής Γειτονίας σε μια προσπάθεια να μειωθούν οι Επίτροποι στην Ευρωπαϊκή Επιτροπή. Ο Ύπατος Εκπρόσωπος της Ένωσης για Θέματα Εξωτερικής Πολιτικής και Πολιτικής Ασφαλείας θα γίνει επίσης και αντιπρόεδρος στην Επιτροπή και θα ασκεί διπλωματικές αρμοδιότητες. Επιπλέον, θα εκπροσωπεί την Ένωση στη διεθνή σκηνή και θα επικουρείται από την Ευρωπαϊκή Υπηρεσία Εξωτερικής Δράσης, η οποία θα απαρτίζεται από υπαλλήλους του Συμβουλίου, της Επιτροπής και των εθνικών διπλωματικών υπηρεσιών. Το Σύνταγμα αποκαλούσε αυτή τη θέση Υπουργός Εξωτερικών της Ένωσης, ενώ η Συνθήκη την ονομάζει Ύπατος Εκπρόσωπος της Ένωσης για Θέματα Εξωτερικής Πολιτικής και Πολιτικής Ασφαλείας. Στο πλαίσιο του καθορισμού του ρόλου της ΕΕ στον κόσμο, η Συνθήκη της Λισσαβώνας κάνει επίσης αναφορά στην κοινή πολιτική ασφάλειας και άμυνας, την οποία θεωρεί ως αναπόσπαστο τμήμα της Κοινής Εξωτερικής Πολιτικής και Πολιτικής Ασφαλείας. Η Συνθήκη περιλαμβάνει τη «ρήτρα αλληλεγγύης», σύμφωνα με την οποία η Ένωση και οι χώρες μέλη οφείλουν να ενεργούν από κοινού, όταν μια χώρα μέλος γίνεται στόχος τρομοκρατικής επίθεσης.
Το Ευρωπαϊκό Κοινοβούλιο και τα Εθνικά Κοινοβούλια
Το Ευρωπαϊκό Κοινοβούλιο το οποίο εκλέγεται απευθείας από τους πολίτες της ΕΕ, θα αποκτήσει νέες σημαντικές εξουσίες όσον αφορά τη νομοθεσία και τον προϋπολογισμό της ΕΕ αλλά και τις διεθνείς συμφωνίες. Η Συνθήκη της Λισσαβώνας ενισχύει τις νομοθετικές και δημοσιονομικές αρμοδιότητες του Ευρωπαϊκού Κοινοβουλίου, καθώς και τις αρμοδιότητές του σε ό,τι αφορά την έγκριση διεθνών συμφωνιών. Επίσης, αλλάζει τη σύνθεση βουλευτών, ο αριθμός των βουλευτών δεν μπορεί να υπερβαίνει τους 751, ενώ η κατανομή των εδρών μεταξύ των χωρών μελών θα γίνει με βάση την αρχή της φθίνουσας αναλογικότητας. Συγκεκριμένα, η αρχή αυτή σημαίνει ότι οι ευρωβουλευτές των πολυπληθέστερων χωρών θα εκπροσωπούν μεγαλύτερο αριθμό πολιτών από τους ευρωβουλευτές των χωρών με μικρότερο πληθυσμό. Η Συνθήκη προβλέπει ακόμη ότι κάθε χώρα μέλος δεν θα μπορεί να έχει λιγότερους από 6 και περισσότερους από 96 ευρωβουλευτές. Ειδικότερα, η αυξημένη χρήση της διαδικασίας συναπόφασης κατά την άσκηση της πολιτικής θα διασφαλίσει την ισότιμη θέση του Ευρωπαϊκού Κοινοβουλίου με το Συμβούλιο, το οποίο εκπροσωπεί τα κράτη μέλη για το μεγαλύτερο μέρος της νομοθεσίας της ΕΕ.
Τα εθνικά κοινοβούλια θα έχουν περισσότερες ευκαιρίες να συμμετέχουν στις εργασίες της ΕΕ, κυρίως χάρη σε ένα νέο μηχανισμό που θα διασφαλίζει ότι η Ένωση ενεργεί μόνο στις περιπτώσεις που μπορούν να επιτευχθούν καλύτερα αποτελέσματα σε επίπεδο Ένωσης. Σε συνδυασμό με τον ενισχυμένο ρόλο του Ευρωπαϊκού Κοινοβουλίου, το γεγονός αυτό θα προωθήσει τη δημοκρατία και τη νομιμότητα κατά τη λειτουργία της Ένωσης. Επίσης η Συνθήκη της Λισσαβώνας αναγνωρίζει για πρώτη φορά τη δυνατότητα ενός κράτους μέλους να αποχωρήσει από την Ένωση.
Αυτά ήταν τα σημεία στα οποία διαφώνησε ο πρωθυπουργός της Ολλανδίας, Jan-Peter Balkenende, ο οποίος ήθελε μεγαλύτερη δύναμη για τα εθνικά κοινοβούλια στις αποφάσεις της ΕΕ. Τα εθνικά κοινοβούλια έχουν το δικαίωμα να ζητήσουν απο την ΕΕ να αναθεωρήσει μια πρόταση της. Για να συμβεί αυτό, το ένα τρίτο των ψήφων πρέπει να είναι υπέρ μιας αναθεώρησης.
Πολιτική της Ευρωπαϊκής Ένωσης
Σύμφωνα με την Συνθήκη της Λισσαβώνας η δομή των τριών πυλώνων θα αντικατασταθεί. Η αρμοδιότητα της Ένωσης, ωστόσο, στη Δικαστική Συνεργασία σε Ποινικές Υποθέσεις και την Αστυνομική Συνεργασία θα ενισχυθεί. Ωστόσο το Ηνωμένο Βασίλειο εναντιώθηκε σε αυτή την επέκταση εξουσίας, με σκοπό να αποφύγει ένα εθνικό δημοψήφισμα.
Ψηφοφορία στο Συμβούλιο
thumb|right|200px|[[Ζοζέ Σόκρατες: ως Πρόεδρος του Ευρωπαϊκού Συμβουλίου συντόνισε  τις διαπραγματεύσεις στην σύσκεψη της Λισαβόνας τον Οκτώβριο του 2007]] Η Μεταρρυθμιστική Συνθήκη θα συστήσει νέες μεθόδους ψηφοφορίας στο Συμβούλιο της Ευρωπαϊκής Ένωσης που δεν χρειάζονται ομόφωνες αποφάσεις. Με αυτή την μέθοδο αγγίζουμε την αναγκαία πλειοψηφία όταν η πλειοψηφία των χωρών (55%) που αντιπροσωπεύει την πλειοψηφία των πολιτών (65%) ψηφίσουν υπέρ μιας πρότασης. Όταν το Συμβούλιο δεν έχει να κάνει με πρόταση της Επιτροπής, η αναγκαία πλειοψηφία αυξάνεται στο 72% ενώ το πληθυσμιακό ποσοστό παραμένει το ίδιο. Για να απορριφθεί μια νομοθεσία τουλάχιστον 4 χώρες πρέπει να είναι ενάντια στην πρόταση.
Προεδρία του Ευρωπαϊκού Συμβουλίου
Η τωρινή θέση του Προέδρου του Ευρωπαϊκού Συμβουλίου δύσκολα προσδιορίζεται, με τις Συνθήκες της Ένωσης να δηλώνουν ότι την Προεδρία του Ευρωπαϊκού Συμβουλίου θα την έχει ο αρχηγός της κυβέρνησης της χώρας που είναι στην Προεδρία η οποία αλλάζει κάθε 6 μήνες. Εάν επικυρωθεί, ο καινούριος Πρόεδρος του Συμβουλίου θα εκλέγεται για μια διάρκεια 2.5 χρόνων. Η εκλογή θα παίρνει μέρος ανάμεσα σε αναγκαία πλειοψηφία μελών του σώματος και ο Πρόεδρος θα μπορεί να αφαιρεθεί από την θέση του με τον ίδιο τρόπο.
Η δουλειά του Προέδρου θα είναι κυρίως διοικητική στο να συντονίζει την δουλειά του Συμβουλίου και στο να οργανώνει συσκέψεις.
Δικαστήριο της Ευρωπαϊκής Ένωσης
Ιδιαίτερη σημαντική τομή της νέας αυτής συνθήκης αποτελεί η επέκταση της αρμοδιότητας του Δικαστηρίου της Ευρωπαϊκής Ένωσης που καλύπτει συνολικά το δίκαιο της Ε.Ε., εκτός αν ορίζεται κατά περίπτωση διαφορετικά. Κατ΄ αυτή την τομή το σύνολο του δικαιοδοτικού συστήματος της Ένωσης ονομάζεται πλέον Δικαστήριο της Ευρωπαϊκής Ένωσης αποτελούμενο από τρία επιμέρους δικαιοδοτικά όργανα: το καθαυτό Δικαστήριο, το Γενικό Δικαστήριο και το Δικαστήριο Δημόσιας Διοίκησης.
Κλιματικές αλλαγές και ενεργειακή ενότητα
Η Συνθήκη της Λισσαβώνας έχει επιπρόσθετες συμφωνίες που αφορούν την κλιματική αλλαγή και την καταπολέμηση του φαινομένου του θερμοκηπίου που έχει τεθεί ως στόχος της Ευρωπαϊκής Ένωσης. Επίσης, ορισμένα τμήματα των συνθηκών έχουν τροποποιηθεί ώστε να περιλάβουν ενότητα στο θέμα της ενεργειακής παροχής καθώς και στην ενεργειακή πολιτική της Ευρωπαϊκής Ένωσης.
Ηνωμένο Βασίλειο και Πολωνία
Το Ηνωμένο Βασίλειο και η Πολωνία έχουν αγωνιστεί για τη συμπερίληψη ενός πρωτοκόλλου για την αποφυγή της πλήρους εφαρμογής του «Χάρτη των Θεμελιωδών Δικαιωμάτων της Ευρωπαϊκής Ένωσης» από το Δικαστήριο της Ευρωπαϊκής Ένωσης στις χώρες τους, παρόλο που θα εξακολουθεί να δεσμεύει τα Ευρωπαϊκά Ιδρύματα και να εφαρμόζεται στο έδαφος του νόμου της ΕΕ:
Ο πρωθυπουργός της Πολωνίας έχει δηλώσει ότι ίσως να εντάξει η χώρα αυτόν τον χάρτη σταδιακά.
Τσεχία
Η Τσεχία θα λάβει κάποιες εξαιρέσεις σχετικά με την εφαρμογή του Χάρτη των Θεμελιωδών Δικαιωμάτων της Ευρωπαϊκής Ένωσης, έπειτα από απαίτηση του προέδρου Κλάους. Το σχετικό πρωτόκολλο θα προσαρτηθεί στη Συνθήκη σε επόμενη απόφαση.
Ηνωμένο Βασίλειο και Ιρλανδία
Η Ιρλανδία και το Ηνωμένο Βασίλειο έχουν αποσύρει την συμμετοχή τους από τις ομόφωνες αλλαγές με αναγκαία πλειοψηφία στον τομέα των αστυνομικών και δικαστικών υποθέσεων, η απόφαση να επανεξετασθεί στην Ιρλανδία τρία χρόνια αφού εφαρμοστεί η Συνθήκη. Και τα δύο κράτη μέλη θα έχουν το δικαίωμα να εντάξουν αυτά τα εκλογικά θέματα σταδιακά.
Επικύρωση
Η Ουγγαρία ήταν η πρώτη χώρα της ΕΕ, της οποίας το Κοινοβούλιο ενέκρινε τη Συνθήκη της Λισσαβώνας, στις 17 Δεκεμβρίου του 2007. Ακολούθησε η επικύρωση στις 6 Φεβρουαρίου του 2008. Η Τσεχία ήταν η τελευταία χώρα που επικύρωσε τη Συνθήκη στις 13 Νοεμβρίου 2009.
Για να τεθεί σε ισχύ η συνθήκη, θα πρέπει να εγκριθεί από το Νομοθετικό Σώμα κάθε χώρας και το έγγραφο επικύρωσης να κατατεθεί στην κυβέρνηση της Ιταλίας.
Ιρλανδία
Η Ιρλανδία ήταν η μοναδική χώρα που έπρεπε να διοργανώσει δημοψήφισμα, βάσει του συντάγματός της. Έτσι διεξήχθη για πρώτη φορά δημοψήφισμα στις 12 Ιουνίου 2008. Το αποτέλεσμά του, όμως, ήταν αρνητικό. Συγκεκριμένα ψήφισε υπέρ το 47%, ενώ κατά το 53%. Για να μπορέσει να συνεχιστεί η διαδικασία επικύρωσης της Συνθήκης της Λισσαβώνας η ιρλανδική κυβέρνηση αποφάσισε τη διεξαγωγή ενός δεύτερου δημοψηφίσματος στις 2 Οκτωβρίου του 2009. Η απόφαση αυτή λήφθηκε αφότου η Ιρλανδία έλαβε εγγύησεις απο την ΕΕ για θέματα όπως η φορολογία, η έκτρωση και η εθνική άμυνα, τα οποία πιστεύεται ότι οδήγησαν στο αρνητικό αποτέλεσμα. Το αποτέλεσμα του ήταν θετικό. Πιο συγκεκριμένα ψήφισε υπέρ το 68,9%, ενώ κατά το 31,1%.
Νήσοι Ώλαντ
Οι Νήσοι Ώλαντ, οι οποίες ανήκουν στη Φινλανδία, ως αυτόνομη περιοχή της χώρας με δικό τους Κοινοβούλιο, ψήφισαν ξεχωριστά για την εφαρμογή της Συνθήκης της Λισσαβώνας στις 25/11/09 στην επικράτειάς τους. Το αποτέλεσμα ήταν θετικό: 24 ψήφοι υπέρ, 6 κατά.
Επακόλουθα της υπογραφής
Μετά την υπογραφή της Συνθήκης ο Πρόεδρος της Ευρωπαϊκής Επιτροπής, ο Ζοζέ Μανουέλ Μπαρόζο, δήλωσε:
Εξωτερικοί σύνδεσμοι
Κατηγορία:Λισαβόνα Λισαβόνα
Αρτέμ Ντόβμπικ
Ο Αρτέμ Ολεξάντροβιτς Ντόβμπικ ( Артем Олександрович Довбик, γεννημένος στις 21 Ιουνίου 1997) είναι Ουκρανός επαγγελματίας ποδοσφαιριστής που αγωνίζεται ως επιθετικός στη Χιρόνα και την εθνική ομάδα της Ουκρανίας με τον αριθμό 11 (από τις 16 Ιουνίου 2023).
Καριέρα συλλόγου
Γεννημένος στο Τσερκάσι της Ουκρανίας, είναι προϊόν της ακαδημίας FC Cherkaskyi Dnipro μετά την αποφοίτησή του από την Olympic Reserve Specialized Sports School Slavutych στο Τσερκάσι. To 2014, έκανε το επαγγελματικό του ντεμπούτο. Κέρδισε το δεύτερο πρωτάθλημα της Ουκρανίας 2014–15, σκοράροντας 7 γκολ.
Όταν η Ντνίπρο υποβιβάστηκε λόγω χρεών, ο Ντόβμπικ παρέμεινε στον σύλλογο. Πέτυχε 12 γκολ σε 13 αγώνες στη Β΄ Κατηγορία ποδοσφαίρου Ουκρανίας, κερδίζοντας ενδιαφέρον από ξένους συλλόγους και το 2018 εντάχθηκε στη Μίτγιουλαντ με ελεύθερη μεταγραφή. Το 2018 ο Dovbyk έγινε εθνικός πρωταθλητής και το 2019 έγινε κάτοχος του εθνικού κυπέλλου. Στις 2 Σεπτεμβρίου 2019, δόθηκε δανεικός στη Σένεγισκε για τη σεζόν 2019–20. Με το Σένεγισκε, ο Dovbyk έγινε για δεύτερη φορά κυπελλούχος Δανίας.
Έπειτα από έλλειψη κανονικού χρόνου παιχνιδιού και στεγνή διαδρομή στο φύλλο αγώνα, το 2020 επέστρεψε στην Ουκρανία υπογράφοντας με την πρόσφατα ιδρυθείσα ΣΚ Ντνίπρο-1 που μόλις προβιβάστηκε στην ουκρανική πρεμιέρα την προηγούμενη σεζόν. Ενώ η απόδοσή του στο πρωτάθλημα ήταν κάπως κατώτερη από ό,τι αναμενόταν, ο Ντόβμπικ έκανε ένα καλό σκορ στο Κύπελλο Ουκρανίας πετυχαίνοντας 4 γκολ σε τρία παιχνίδια, και έγινε ένας από τους τρεις πρώτους σκόρερ της διοργάνωσης.
Το 2022, μετά την έναρξη της ρωσικής εισβολής στην Ουκρανία, η σεζόν 2021-22 της Ουκρανικής Πρέμιερ Λιγκ ακυρώθηκε. Ο Ντόβμπικ έκανε μια προσωρινή μετακόμιση στη Ντιναμό Κιέβου που έπαιζε φιλανθρωπικούς αγώνες στην Ευρώπη για το υπόλοιπο της σεζόν για να παραμείνει σε φόρμα.
Διεθνής καριέρα
Ο Ντόβμπικ κλήθηκε στην Κ-19 της Ουκρανίας, αλλά δεν έπαιξε κανένα παιχνίδι στην συγκεκριμένη κλήση.
Σε ηλικία 19 ετών, ο Ντόβμπικ έλαβε την πρώτη του κλήση στην πλήρη εθνική ομάδα, όταν ονομάστηκε στην ομάδα 31 παικτών για τον αγώνα προκριματικών του Παγκοσμίου Κυπέλλου FIFA 2018 εναντίον της Ισλανδίας στις 5 Σεπτεμβρίου 2016.
Έκανε το ντεμπούτο του για την Ουκρανία στις 31 Μαρτίου 2021 σε προκριματικό Παγκόσμιο Κύπελλο εναντίον του Καζακστάν.
Στις 29 Ιουνίου 2021, ο Dovbyk έκανε το ντεμπούτο του στο UEFA Euro 2020, ως αλλαγή του Αντρέι Γιαρμολένκο στην παράταση του γύρου των 16 εναντίον της Σουηδίας. Σκόραρε το νικητήριο γκολ στις καθυστερήσεις της παράτασης για να εξασφαλίσει τη νίκη της Ουκρανίας με 2-1 και την πρόκριση στα προημιτελικά.
Διακρίσεις
Τσερκάσκι Ντνίπρο
Ζάρια
Μίτγιουλαντ
Σενεγίσκε
Ατομικά
Εξωτερικοί σύνδεσμοι
Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Σουπερλίγκα Δανίας Κατηγορία:Ποδοσφαιριστές Πρέμιερ Λιγκ Ουκρανίας Κατηγορία:Ποδοσφαιριστές Πρωταθλήματος Μολδαβίας Κατηγορία:Ποδοσφαιριστές ΣΚ Ντνίπρο-1 Κατηγορία:Ποδοσφαιριστές ΦΚ Μίντιλαντ Κατηγορία:Ποδοσφαιριστές ΦΚ Ντνίπρο Ντνιπροπετρόφσκ Κατηγορία:Ποδοσφαιριστές Εθνικής Ουκρανίας Κατηγορία:Ποδοσφαιριστές Εθνικής Ουκρανίας Κ21 Κατηγορία:Σελίδες με μη επιθεωρημένες μεταφράσεις
Γλέντι, λεφτά κι αγάπη
Το Γλέντι, λεφτά κι αγάπη είναι ασπρόμαυρη, ελληνική ταινία, που προβλήθηκε το 1955 σε σενάριο και σκηνοθεσία του Νίκου Τσιφόρου, με πρωταγωνιστές τους Βασίλη Αυλωνίτη, Γιώργο Καμπανέλλη, Ντίνο Ηλιόπουλο, Νίκο Ρίζο, Σπεράντζα Βρανά και Σμαρούλα Γιούλη.
Υπόθεση
Ο Δαμιανός (Ντίνος Ηλιόπουλος) και ο Σαράντης (Νίκος Ρίζος) είναι δύο φτωχοί επαρχιώτες που βρίσκονται στην Αθήνα και προσπαθούν να επιβιώσουν. Χωρίς να έχουν χρήματα, μπαίνουν σε ένα εστιατόριο να φάνε, ο σερβιτόρος, όμως, αντιλαμβάνεται τι συμβαίνει και αρχίζει να τους κυνηγά. Μετά από μερικά κωμικά περιστατικά, αποφασίζουν να ζητήσουν τη βοήθεια ενός συμπατριώτη τους, του Άγγελου (Γιώργος Καμπανέλλης), ο οποίος σπουδάζει νομικά, αλλά αν και ο ίδιος φτωχός, είναι σε λίγο καλύτερη μοίρα από αυτούς. Ο Άγγελος σχετίζεται με μια συμφεροντολόγα, εγωίστρια και αδίστακτη θεατρίνα, τη Γιουγιού (Σπεράντζα Βρανά), η οποία τον βοηθά οικονομικά γιατί ξέρει ότι ο Άγγελος θα κληρονομήσει έναν πλούσιο θείο του από το χωριό, το Λαυρέντη (Βασίλης Αυλωνίτης). Πράγματι, ο θείος Λαυρέντης ενημερώνει τον Άγγελο ότι έρχεται στην Αθήνα για λόγους υγείας. Ο Άγγελος και οι φίλοι του αναλαμβάνουν να τον πάνε στους γιατρούς, οι οποίοι συνιστούν ανάπαυση και φαρμακευτική αγωγή. Αλλά, η Γιουγιού επιβάλλει τη δική της άποψη. Να κάνουν τα εντελώς αντίθετα, ώστε να πεθάνει. Ακούγοντας, λοιπόν θέλοντας και μη, τη γνώμη της Γιουγιούς, αρχίζουν τα ξενύχτια, τα ποτά και καθετί σχετικό, αλλά παραδόξως ο Λαυρέντης ξανανιώνει και γίνεται καλά σε αντίθεση με τον Άγγελο, τον Δαμιανό και τον Σαράντη που αρρωσταίνουν από τη συνεχή ταλαιπωρία.
Μετά από αυτό, η Γιουγιού, σκεπτόμενη την περιουσία του Λαυρέντη και τα οφέλη που μπορεί να έχει, αρχίζει να του κάνει τα γλυκά μάτια και τελικά αρραβωνιάζονται. Παράλληλα, ο Άγγελος γνωρίζει τη Μυρτώ (Σμαρούλα Γιούλη) και ερωτεύονται. Ο πατέρας της Μυρτώς, ο Μετοχόπουλος (Θάνος Τζενεράλης), είναι χρηματιστής και παλιός φίλος του Λαυρέντη, διαχειρίζεται την περιουσία του και από κοινού κανονίζουν το συνοικέσιο της Μυρτώς και του Άγγελου. Όλα αυτά, τα αγνοεί ο Άγγελος καθώς και την πραγματική ταυτότητα της Μυρτώς. Και από τη μια είναι αναστατωμένος που πρέπει να γνωρίσει και να παντρευτεί μια άλλη κοπέλα, από την άλλη ενθουσιάζεται και ανακουφίζεται που η κοπέλα αυτή είναι η Μυρτώ. Ταυτόχρονα, ο Μετοχόπουλος αντιλαμβάνεται ότι η Γιουγιού πλησίασε το Λαυρέντη για τα λεφτά του και όχι μόνο τον προειδοποιεί, αλλά για να του το αποδείξει, του προτείνει να κάνει τον πεθαμένο. Το σχέδιο δεν το γνωρίζει κανείς άλλος και όλοι νομίζουν ότι ο Λαυρέντης πέθανε, γι' αυτό και δείχνουν τον πραγματικό εαυτό τους. Το σχέδιο πετυχαίνει και η Γιουγιού αποκαλύπτεται. Η ταινία τελειώνει με τον Λαυρέντη, τον Άγγελο, τη Μυρτώ, το Δαμιανό και το Σαράντη να προχωρούν χαρούμενοι στο δρόμο, μέχρι που ο Δαμιανός και ο Σαράντης αρχίζουν να τρέχουν για να γλιτώσουν από το σερβιτόρο που είχαν ξεγελάσει.
Παραγωγή
Η μουσική της ταινίας είναι του Μιχάλη Σουγιούλ και τραγουδούν η Μπέμπα Κυριακίδου και η Σπεράντζα Βρανά. Μεταξύ άλλων, στην ταινία ακούγονται τα "Άλα της, άλα της" και "Σε συγχωρώ" σε στίχους Γιώργου Γιαννακόπουλου. Επίσης, το "Έξω φτώχεια" του Γιώργου Μητσάκη, ο οποίος παίζει μπουζούκι. Χορεύουν ο Μανώλης Καστρινός και η Χρυσούλα Ζώκα.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1955 Κατηγορία:Ελληνικές κωμικές ταινίες Κατηγορία:Ελληνόφωνες ταινίες Κατηγορία:Ταινίες σε σκηνοθεσία Νίκου Τσιφόρου Κατηγορία:Σενάρια του Νίκου Τσιφόρου Κατηγορία:Ελληνικές ασπρόμαυρες ταινίες Κατηγορία:Ταινίες γυρισμένες στην Αθήνα
Άγιος Νικόλαος Ζαχάρως Ηλείας
Ο Άγιος Νικόλαος είναι παραθαλάσσιος τουριστικός οικισμός της Ζαχάρως στην Περιφερειακή Ενότητα Ηλείας της Πελοποννήσου. Σύμφωνα με την απογραφή 2011 έχει πληθυσμό 186 κατοίκων.
Γενικά στοιχεία
Ο ΄Άγιος Νικόλαος βρίσκεται στο μέσο του Κυπαρισσιακού κόλπου και εντός της προστατευμένης περιοχής Natura2000 (GR2330005) "Θίνες και παραλιακό δάσος Ζαχάρως, Λίμνη Καϊάφα, Στροφυλιά, Κακόβατος". Απέχει 3,5 χλμ. νοτιοδυτικά από τη Ζαχάρω, 36 χλμ. ΝΑ. του Πύργου και 30 χλμ. βόρεια από την Κυπαρισσία. Ως ξεχωριστός οικισμός αναφέρεται επίσημα το 1991 να απογράφεται στον δήμο Ζαχάρως. Ωστόσο η αναγνώρισή του με βάση υποτιθέμενη ύπαρξη οικισμού προ του 1923 κίνησε νομικές διαδικασίες εναντίον μελών της τοπικής αυτοδιοίκησης, δημοσίων υπαλλήλων, πολιτικών μηχανικών κ.ά. Βάσει Προεδρικού Διατάγματος του 2018 που αφορά τον Κυπαρισσιακό κόλπο έχουν απαγορευτεί οι επεμβάσεις στον Άγιο Νικόλαο μέχρι την οριοθέτηση και ρύθμιση των υπαρχουσών χρήσεων και δραστηριοτήτων και την απομάκρυνση των παράνομων κατασκευών από τον αιγιαλό.
Σύμφωνα με το Σχέδιο Καλλικράτης μαζί με τη Ζαχάρω, τον Καϊάφα και το Κάτω Ξηροχώρι αποτελούν τη δημοτική κοινότητα Ζαχάρως που υπάγεται στην ομώνυμη δημοτική ενότητα του Δήμου Ζαχάρως.
Δείτε επίσης
Στην Περιφερειακή Ενότητα Ηλείας και το Δήμο Ήλιδας υπάρχει ο συνώνυμος οικισμός Άγιος Νικόλαος Πηνείας.
Πηγές
Κατηγορία:Χωριά του νομού Ηλείας Κατηγορία:Δήμος Ζαχάρως
Star Wars: Η Αντίσταση
Το Star Wars: Η Αντίσταση (πρωτότυπος αγγλικός τίτλος: Star Wars Resistance) είναι μια αμερικανική τρισδιάστατη κωμική τηλεοπτική σειρά κινουμένων σχεδίων επιστημονικής φαντασίας που παράγεται από την Lucasfilm Animation. Ακολουθεί τον Καζούντα Ζάινο, έναν πιλότο της Νέας Δημοκρατίας που στρατολογείται από την Αντίσταση για να κατασκοπεύσει την αυξανόμενη απειλή του Πρώτου Τάγματος λίγο πριν και κατά τη διάρκεια των γεγονότων της sequel τριλογίας.
Η σειρά έκανε πρεμιέρα στο Disney Channel στις 7 Οκτωβρίου 2018 και την επόμενη μέρα έκανε το ντεμπούτο της στο Disney XD στις Ηνωμένες Πολιτείες και παγκοσμίως. Δώδεκα ταινίες μικρού μήκους κυκλοφόρησαν τους στο κανάλι του Disney Channel στο YouTube τον Δεκέμβριο του 2018. Η δεύτερη και τελευταία σεζόν έκανε πρεμιέρα στις 6 Οκτωβρίου 2019 στα Disney Channel, Disney XD και DisneyNow. Η σειρά ολοκληρώθηκε στις 26 Ιανουαρίου 2020 μετά από σαράντα επεισόδια.
Το Η Αντίσταση έλαβε γενικά θετικές κριτικές από τους κριτικούς. Η σειρά ήταν υποψήφια για το βραβείο Έμμυ Ζώνης Υψηλής Τηλεθέασης Καλύτερου παιδικού προγράμματος και για τις δύο σεζόν της. Κέρδισε το βραβείο Saturn για την καλύτερη σειρά κινουμένων σχεδίων στην τηλεόραση το 2019 για την πρώτη του σεζόν.
Παραπομπές
Κατηγορία:Τηλεοπτικές σειρές Star Wars κινουμένων σχεδίων Κατηγορία:Τηλεοπτικές σειρές της Lucasfilm Κατηγορία:Τηλεοπτικές σειρές επιστημονικής φαντασίας κινουμένων σχεδίων Κατηγορία:Τηλεοπτικές σειρές του Disney Channel Κατηγορία:Τηλεοπτικές σειρές του Disney XD Κατηγορία:Σελίδες με μη επιθεωρημένες μεταφράσεις
Ήρωας της Σοβιετικής Ένωσης
Ήρωας της Σοβιετικής Ένωσης (ρωσικά: Герой Советского Союза) ήταν το όνομα του ανώτατου Σοβιετικού μεταλλίου ανδραγαθίας. Ο τίτλος δημιουργήθηκε στις 16 Απριλίου 1934 και απονεμόταν έως τη διάλυση της ΕΣΣΔ σε συνδυασμό με το παράσημο του Τάγματος του Λένιν. Το χαρακτηριστικό διάσημο του ΗΣΕ, το μετάλλιο Χρυσός Αστέρας (ρωσ. Золотая Звезда) καθιερώθηκε το 1939. Μετά την πτώση της Σοβιετικής Ένωσης, ο τίτλος συνέχισε να χρησιμοποιείται από αρκετές διάδοχες χώρες, με τις ανάλογες τροποποιήσεις (λ.χ. "Ήρωας της Ρωσικής Ομοσπονδίας").
Εξωτερικοί σύνδεσμοι
*
Ανόσι
Η Ανόσι (μαλαγασικά: Anosy) είναι μια από τις τέσσερις περιφέρειες της Επαρχίας Τολιάρα, Μαδαγασκάρη. Πρωτεύουσα είναι η Τολανιάρο. Έχει έκταση 25.731 τ.χλμ. και πληθυσμό 544.200 κατοίκων (2005) με πυκνότητα  21.1 κατοίκων ανά τ.χλμ.
Γεωγραφία
Η Ανόσι βρίσκεται νοτιοανατολικά της Μαδαγασκάρης και της Τολιάρα. Συνορεύει στα νοτιοδυτικά με την Αντρόι, στα βορειοδυτικά με την Ατσίμο-Αντρεφάνα, στα βορειοανατολικά με την Ιχορόμπε και στα νοτιοανατολικά με την Ατσίμο-Ατσινανάνα και έχει έκταση 25.731 τ.χλμ., περίπου όσα και η αμερικάνικη πολιτεία Βερμόντ.
Δήμοι
thumb|right|250px|Οι 21 δήμοι της Τολιάρα
71. Αμποασάρι
11. Μπετρόκα
Μεταφορές
thumb|right|250px|Το Αεροδρόμιο της Τολιάρα thumb|right|250px|Αεροπλάνο στο Αεροδρόμιο της Τολιάρα
Το πλησιέστερο αεροδρόμιο είναι το Αεροδρόμιο της Τολιάρα που βρίσκεται στην Τολιάρα.
Παραπομπές
Ανοσι Ανοσι
Ταρκύνιος και Λουκρητία (Τιτσιάνο)
Η ελαιογραφία Ταρκύνιος και Λουκρητία του Τιτσιάνο αναφέρεται σε ένα επεισόδιο του έβδομου και τελευταίου βασιλιά του Ταρκύνιου του Υπερήφανου (Superbus) (534 π.Χ.- 510 π.Χ.) στην χρονική δηλαδή περίοδο που στην Αθήνα βασίλευε ο Πεισίστρατος.
Εξωτερικοί σύνδεσμοι
Κατηγορία:Έργα αναγεννησιακής ζωγραφικής
Θανάσης Τζενεράλης
Ο Θάνος Τζενεράλης (1910 - 5 Μαρτίου 1989 ) ήταν Έλληνας ηθοποιός. Είναι γνωστός για τους ρόλους του στον Ηλία του 16ου, στη Μανταλένα, καθώς και στην Κάλπικη λίρα.
Βιογραφία
Ο Θάνος Τζενεράλης γεννιέται το 1910 στην Αθήνα. Για τα παιδικά του χρόνια ή την οικογενειακή του κατάσταση δεν είναι τίποτα γνωστό, ξέρουμε πάντως πως έβγαλε τη Δραματική Σχολή του Ωδείου Αθηνών.
Την πρώτη μάλιστα δεκαετία της καριέρας του, 1940-1950, ήταν μόνιμο μέλος της Λυρικής Σκηνής δικαιώνοντας αυτό το «Φωνή» που θα τον αποκαλούσαν αργότερα στα θεατρικά και κινηματογραφικά πηγαδάκια. Ως βαρύτονος του μελοδράματος, έπαιξε καρατερίστικους ρόλους οπερέτας και γνώρισε την πλατιά αναγνώριση από το κοινό του μουσικού θεάτρου. Σπούδασε στο Ωδείο Αθηνών και ξεκίνησε την καριέρα του ως βαθύφωνος της όπερας. Όταν πέρασε στην πρόζα, το ελληνικό σανίδι είχε βρει έναν από τους «κυρίους» της σκηνής, τον ρόλο του σοβαρού και αυστηρού δηλαδή στις παραστάσεις.
Το υποκριτικό του ταλέντο δεν θα τον κρατούσε για καιρό μακριά από το θέατρο, όταν θα ξεκινούσε τη μακρά και σπουδαία συνεργασία του με το Κρατικό Θέατρο Βορείου Ελλάδος, του οποίου υπήρξε εξάλλου ιδρυτικό μέλος αλλά και βασικό στέλεχος για πάρα πολλά χρόνια, από το 1961-1981 δηλαδή! Αναγκάστηκε μάλιστα να αφήσει το σπίτι του στην Αθήνα και τη γυναίκα του για να κατέβει στη συμπρωτεύουσα και να ευδοκιμήσει ως πρωταγωνιστής της μεγαλύτερης σκηνής της Θεσσαλονίκης και το έκανε χωρίς να παραπονεθεί ποτέ.
Εκεί είναι που θα γίνει ευρύτερα γνωστός για την υποκριτική του δεινότητα, παίρνοντας μέρος σε όλες τις παραστάσεις του ΚΘΒΕ, από αρχαία τραγωδία και κλασικό ρεπερτόριο μέχρι σύγχρονο ελληνικό και ξένο θέατρο. Ως κατεξοχήν θεατρικός ηθοποιός, όλοι ομολογούν πως ήταν ταγμένος στο σανίδι. Τόσο ταγμένος που όταν έπαθε ένα σοβαρό ατύχημα πάνω στη σκηνή, δεν σταμάτησε να παίζει, περνώντας τους επόμενους οχτώ θεατρικούς μήνες μέσα σε σιδερένιο κορσέ χωρίς να βαρυγκομήσει στιγμή. Η παράσταση έπρεπε να συνεχιστεί πάση θυσία και ο Τζενεράλης το πίστευε αυτό ακράδαντα.
Επιμελής και ιδιαιτέρως τακτικός, ερχόταν στο θέατρο πάντα πρώτος και έφευγε τελευταίος, φροντίζοντας μόνος του για το μακιγιάζ και τα κοστούμια. Είχε μάλιστα αδυναμία στη στολή, κυρίως του χωροφύλακα, διαθέτοντας το δικό του βεστιάριο με αστυνομικές και στρατιωτικές στολές.
Δεν ήταν μάλιστα καθόλου ασυνήθιστο να τελειώνει την παράσταση και να βγαίνει μετά στον δρόμο ντυμένος στρατηγός, αφήνοντας τα φανταράκια να τον χαιρετούν όπου τον συναντούσαν! Υπήρξε βασικό στέλεχος του ΚΘΒΕ. Έμενε στη Βουλιαγμένη και είχε και μία κόρη.
Ο Θάνος Τζενεράλης έφυγε από τη ζωή στις 5 Μαρτίου 1989 και ενταφιάστηκε στο Α’ Νεκροταφείο Αθηνών με τον τρόπο που είχε επιλέξει και στη ζωή σεμνά, διακριτικά και μακριά από τις κάμερες.
Φιλμογραφία
Γνωστός στην πλατιά μάζα θα γίνει φυσικά από το σελιλόιντ, όταν θα βρεθεί κοντά στον μεγάλο Βασίλη Λογοθετίδη, με τον οποίο θα διαγράψουν μια δεκαετή συνεργασία ως επιστήθιοι κινηματογραφικοί φίλοι ή αφεντικό και υπάλληλος.